text: Şəhərin qeydə alınmış ilk mühasirəsi e.ə.510-cu ildə Otanisin komandanlığı ilə Əhəmənilər imperiyası tərəfindən həyata keçirilmişdir. Bu uğurlu mühasirədən sonra şəhər farsların hökmranlığına girsə də, gələcəkdə azadlığını bərpa etdie. E.ə.70-ci illərdə Roma imperiyasının sərhədlərinə daxil olmasına baxmayaraq, 193-196-cı illərdə  vətəndaş müharibəsi illərində Lusi Septimi Sever tərəfindən mühasirəyə alınaraq, tutulub cəzalandırılana qədər azad şəhər idi. 324-cü ildə I Konstantin tərəfindən tutulduqdan sonra Nova Roma adı ilə Bizans imperiyasının paytaxtına çevrilmiş, daha sonra Konstantinopol adlandırılmışdır. 1453-cü il mühasirəsi nəticəsində Osmanlı imperiyası tərəfindən tutulana qədər Bizans hakimiyyəti altında qalan şəhər, bu tarixdən sonra heç bir mühasirə görməmişdir.